**Poljoprivredni fakultet u Osijeku** dio je Sveučilišta Josipa Jurja Strossmayera.

Povijest
--------

Fakultet je osnovan 18. listopada 1960. pod nazivom *Visoka poljoprivredna škola*. Bio je dio Sveučilišta u Zagrebu. Do osnutka fakulteta, nositelj znanstveno-istraživačke djelatnosti u poljoprivredi bio je Poljoprivredni institut Osijek. 

1970. *Visoka poljoprivredna škola* mijenja naziv u *Poljoprivredno-prehrambeno-tehnološki fakultet*.

1975. osnovano je Sveučilište u Osijeku, čijim članom postaje i Poljoprivredno-prehrambeno-tehnološki fakultet.

1976. fakultet dobiva današnji naziv, kada je tadašnji Poljoprivredno-prehrambeno-tehnološki fakultet podijeljen na Poljoprivredni fakultet i Prehrambeno-tehnološki fakultet. Iste godine u sastavu osječkog Sveučilišta osnovan je Biotehnički znanstveno-nastavni centar (BTZNC), koji udružuje Poljoprivredni fakultet, Poljoprivredni institut i Prehrambeno-tehnološki fakultet.

1977. sva tri člana Biotehničkog znanstveno-nastavnog centra sele se u novoizgrađenu zgradu na Tenjskoj cesti. Useljenjem u veću zgradu poboljšana je kvaliteta djelatnosti fakulteta.

1. siječnja 1978. fakultet se udružuje s Višom poljoprivrednom školom Vinkovci.

1990. Poljoprivredni fakultet napušta Biotehnički znanstveno-nastavni centar i nastavlja svoje djelovanje kao samostalna ustanova. 

1991. za vrijeme Domovinskog rata, zgrada fakulteta je teško oštećena, što onemogućava daljni rad u njoj. Do 1994. nastava se izvodila na nekoliko mjesta u gradu, primjerice u Ekonomskom, Pravnom i Pedagoškom fakultetu.

1995. fakultet se preselio u Tvrđu, u bivšu zgradu Generalata, gdje je smješten rektorat Sveučilišta. U tom prostoru, fakultet je djelovao do 2011. godine, kada se preselio u novoizgrađeni Sveučilišni kampus.

Od akademske godine 2005./2006. fakultet djeluje po principima Bolonjske deklaracije.

Ustrojstvo
----------

* Zavod za agroekologiju
	+ Katedra za fiziologiju i ishranu bilja
	+ Katedra za pedologiju i primjenjenu mikrobiologiju

* Zavod za agroekonomiku
	+ Katedra za agroekonomiku
	+ Katedra za menadžment
	+ Katedra za tržište i financije

* Zavod za bilinogojstvo
	+ Katedra za agrikulturu i hortikulturu
	+ Katedra za genetiku, oplemenjivanje bilja i sjemenarstvo
	+ Katedra za opću proizvodnju bilja i poljoprivredne melioracije
	+ Katedra za žitarice i industrijsko bilje
	+ Katedra za krmno bilje

* Zavod za kemiju
	+ Laboratorij za kemiju

* Zavod za kemiju, biologiju i fiziku tla
	+ Katedra za ishranu bilja i fertilizaciju
	+ Katedra za mikrobiologiju i zemljišne resurse

* Zavod za lovstvo, ribarstvo i pčelarstvo
	+ Katedra za pčelarstvo, zoologiju i zaštitu prirode
	+ Katedra za lovstvo, ribarstvo i ekologiju

* Zavod za mehanizaciju
	+ Katedra za strojeve i uređaje u ratarstvu i vrtlarstvu
	+ Katedra za agrotehniku i preciznu poljoprivredu

* Zavod za poljoprivrednu tehniku
	+ Katedra za motore, održavanje i eksplotaciju
	+ Katedra za poljoprivredno strojarstvo

* Zavod za specijalnu zootehniku
	+ Katedra za opću i specijalnu zootehniku
	+ Katedra za animalne proizvode

* Zavod za stočarstvo
	+ Katedra za hranidbu, anatomiju i fiziologiju domaćih životinja
	+ Katedra za stočarstvo i ekološko stočarstvo
	+ Katedra za mehanizaciju i zdravstvenu zaštitu u stočarstvu
	+ Katedra za govedarstvo i konjogojstvo

* Zavod za zaštitu bilja
	+ Katedra za agrobotaniku i fitofarmaciju
	+ Katedra za entomologiju i nematologiju
	+ Katedra za fitopatologiju
	+ Katedra za uskladištenje i tehnologiju ratarskih proizvoda

* Katedra za informatiku i strane jezike

Vanjske poveznice
-----------------

* Službene stranice Arhivirano 2014-07-05 na Wayback Machine-u